[{"text_idx": "#000003", "text": "Mae Canolfan Gwleidyddiaeth a Chymdeithas Cymru / ymchwilwyr WISERD@Aberystwyth yn cymryd rhan mewn astudiaeth Ewropeaidd i ymchwilio i ryngweithiadau rhwng ardaloedd gwledig a threfol a sut y gellir eu rheoli\u2019n fwy effeithiol. Mae ROBUST yn brosiect ymchwil Ewropeaidd sy\u2019n cynnwys 24 partner o 11 gwlad. Mae\u2019n cael ei gydlynu gan Brifysgol Wageningen yn yr Iseldiroedd. Mae\u2019r prosiect yn derbyn arian gan raglen ymchwil ac arloesedd Horizon 2020 yr Undeb Ewropeaidd o dan gytundeb grant rhif 727988. Dechreuodd prosiect ROBUST ym mis Mehefin 2017 a bydd yn para am 48 mis tan 2021."}, {"text_idx": "#000004", "text": "Arweinir y cyfraniad gan Ganolfan Gwleidyddiaeth a Chymdeithas Cymru a Sefydliad Ymchwil, Data a Methodoleg Gymdeithasol ac Economaidd Cymru (WISERD) gan yr Athro Michael Woods a Dr Jesse Heley, sy\u2019n gweithio\u2019n agos gyda Chymdeithas Llywodraeth Leol Cymru (CLlLC), sydd hefyd yn bartneriaid yn y consortiwm. Drwy gysylltu partneriaid academaidd a pholisi, mae\u2019r prosiect ROBUST yn gobeithio sicrhau bod yr ymchwil yn canolbwyntio ar faterion sy\u2019n berthnasol i lunwyr polisi ac yn cynhyrchu argymhellion ymarferol ar gyfer eu gweithredu. Bydd Canolfan Gwleidyddiaeth a Chymdeithas Cymru / WISERD a CLlLC yn gweithio gyda\u2019i gilydd ar gyfres o astudiaethau achos yng Nghymru a fydd yn archwilio\u2019r rhyngweithiadau rhwng ardaloedd gwledig a threfol sy\u2019n ymwneud a\u0302 systemau bwyd cynaliadwy, cysylltiadau diwylliannol a gwasanaethau cyhoeddus."}, {"text_idx": "#000005", "text": "Nodau cyffredinol y prosiect ROBUST yw:"}, {"text_idx": "#000006", "text": "a) gwella\u2019n dealltwriaeth o\u2019r rhyngweithiadau a\u2019r dibyniaethau rhwng ardaloedd gwledig, o gwmpas trefi a threfol; a"}, {"text_idx": "#000007", "text": "b) nodi a hyrwyddo polisi\u0308au, modelau llywodraethu ac arferion sy\u2019n meithrin cydberthnasau sydd o fudd i\u2019r ddwy ochr."}, {"text_idx": "#000008", "text": "Bydd gwell trefniadau llywodraethu a synergeddau rhwng ardaloedd gwledig, o gwmpas trefi a threfol, yn eu tro, yn cyfrannu at dwf craff, cynaliadwy a chynhwysol Ewrop, gan arwain at greu\u2019r mwyaf posibl o swyddi gwledig a chynyddu\u2019r gwerth a ychwanegir i\u2019r eithaf."}, {"text_idx": "#000009", "text": "Er mwyn cyflawni\u2019r nodau hyn, mae\u2019r prosiect ROBUST yn gweithio gydag 11 Labordy Byw a phum Cymuned Ymarfer fel a ganlyn:"}, {"text_idx": "#000011", "text": "Mae Cymuned Ymarfer yn gymuned o bobl sy\u2019n rhannu diddordeb, arfer neu broblem gyffredin, sy\u2019n rhannu gwybodaeth a phrofiadau a\u0302\u2019i gilydd er mwyn gwella\u2019r hyn y maent yn ei ddysgu am yr arfer penodol hwnnw. Mae\u2019r Cymunedau Ymarfer yn y prosiect ROBUST wedi\u2019u trefnu o gwmpas pum thema wledig-drefol sy\u2019n darparu fforwm strwythuredig ar gyfer rhannu profiadau a chanfyddiadau o\u2019r Labordai Byw ROBUST amrywiol. Mae\u2019r pum Cymuned Ymarfer yn cynnwys y canlynol: Modelau Busnes Newydd a Marchnadoedd Llafur, Seilwaith Cyhoeddus a Gwasanaethau Cymdeithasol, Systemau Bwyd Cynaliadwy, Cysylltiadau Diwylliannol, a Gwasanaethau Ecosystemau."}, {"text_idx": "#000012", "text": "Cewch ragor o wybodaeth o wefannau\u2019r canlynol:"}, {"text_idx": "#000016", "text": "The ethical governance of social research is now well entrenched within the academy in the UK and elsewhere. Whereas, in the not so distant past, ethical research practice was a matter for the researcher to articulate and manage, research ethics are now a matter for institutions to govern. Departmental or University ethics committees or boards..."}, {"text_idx": "#000017", "text": "Amlygodd pandemig Covid-19 a Brexit, gyda\u2019i gilydd, lawer o\u2019r heriau sy\u2019n wynebu cefn gwlad Cymru, o fynediad gwael at wasanaethau a phobl ifanc yn symud i ffwrdd, i or-ganolbwyntio ar dwristiaeth a dibyniaeth ar farchnadoedd allforio Ewropeaidd. Ar yr un pryd, wrth i Gymru lywio\u2019r adferiad o\u0302l-bandemig a pharatoi polisi\u0308au a rhaglenni o\u0302l-Brexit, ceir cyfleoedd..."}, {"text_idx": "#000018", "text": "As Wales seeks to navigate a safe path out of the coronavirus lockdown, one of the biggest challenges for the Welsh Government is how to re-open the rural economy whilst avoiding a surge of new cases in the countryside and panicking an anxious rural population. First Minister Mark Drakeford has signaled that restrictions on the..."}]